钦定古今图书集成/明伦汇编/宫闱典/第013卷 > 日知录 > 《酬江月》〈侍太上皇宴钱塘江上赋〉前人
## 钦定古今图书集成/明伦汇编/宫闱典/第013卷 > 日知录 > 《酬江月》〈侍太上皇宴钱塘江上赋〉前人

玉虹遥挂，望青山隐隐，一眉如抹。忽觉天风吹海立，
好似春霆初发。白马凌空，琼鳌驾水，日夜朝天阙。飞
龙舞凤，郁葱环拱吴越，　料此景、天下应无羡。东南
形胜，伟观真奇绝。好是吴儿飞彩帜，蹴起一江秋雪。
黄屋天临，水犀云拥，看击中流楫。晚来波静，海门飞
上明月。